
SAISTOŠO NOTEIKUMU NR. 26___ 
 “BRĪVPRĀTĪGĀS INICIATĪVAS PAKALPOJUMI JELGAVAS VALSTSPILSĒTAS PAŠVALDĪBĀ” PASKAIDROJUMA RAKSTS

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 















	1.1. [bookmark: _Hlk175689126][bookmark: _Hlk223189888]Jelgavas valstspilsētas pašvaldības saistošo noteikumu projekta “Brīvprātīgās iniciatīvas pakalpojumi Jelgavas valstspilsētas pašvaldībā” (turpmāk – saistošo noteikumu projekts) izdošanas tiesiskais pamatojums balstās uz Pašvaldību  likuma 44. panta otrajā daļā un Sociālo pakalpojumu un sociālās palīdzības likuma 9. panta (12) daļā noteikto. Minimālā sociālo pakalpojuma groza obligātie sociālie pakalpojumi noteikti saistošajos noteikumos “Par sociālajiem pakalpojumiem Jelgavas valstspilsētas pašvaldībā”. 
1.2. Saistošo noteikumu projekta mērķis ir noteikt brīvprātīgās iniciatīvas pakalpojumu saņemšanas kārtību, ievērojot  Sociālo pakalpojumu un sociālās palīdzības likuma  4. panta pirmajā, otrajā un trešajā daļā  noteiktos  sociālo pakalpojumu sniegšanas principus, tajā skaitā, pamatojoties uz sociālā darba speciālista veiktu personas individuālo vajadzību un resursu novērtējumu.
1.3. Līdz saistošo noteikumu izdošanai brīvprātīgās iniciatīvas pakalpojumi Jelgavas valstspilsētas pašvaldībā tiek nodrošināti saskaņā ar Jelgavas pilsētas pašvaldības 2018. gada 22. marta saistošajiem noteikumiem Nr. 18-8 “Par sociālajiem pakalpojumiem Jelgavas valstspilsētas pašvaldībā” un šajā normatīvajā aktā bija iekļauti brīvprātīgās iniciatīvas pakalpojumi par pašvaldības budžeta līdzekļiem. 
1.4. Saistošajos noteikumos precizēta specializētā autotransporta pakalpojuma piešķiršanas kārtība, tajā skaitā piesakot autotransportu, un precizētas mērķa grupas. Paredzēts, ka  specializētā autotransporta pakalpojums nokļūšanai uz/no veselības aprūpes institūcijas, tehnisko palīglīdzekļu un sociālā pakalpojuma saņemšanas vietas tiek piešķirts braucieniem Jelgavas valstspilsētas pašvaldības administratīvajā teritorijā bez braucienu skaita ierobežojuma, bet braucieniem ārpus pašvaldības administratīvās teritorijas – līdz 10 braucieniem kalendārajā gadā, nepārsniedzot 100 kilometru attālumu vienā virzienā. Pārsvarā izbraukumi ārpus Jelgavas  saistīti ar ārstu speciālistu apmeklējumiem un ārstēšanu veselības aprūpes institūcijās. 
1.5. Specializētā autotransporta pakalpojums pensijas vecuma personām turpmāk tiks nodrošināts, ja  persona, pārvietojoties ārpus mājokļa, izmanto tehnisko palīglīdzekli un kurai ir noteikts  trūcīgas vai maznodrošinātas mājsaimniecības statuss, uzrādot ārsta izsniegtu izziņu “Izraksts no stacionārā/ambulatorā pacienta medicīniskās kartes” (veidlapa Nr. 027/u), kurā ir norāde par kustību traucējumiem. Atsevišķu gadījumu risināšanai saistošajos noteikumos paredzēts, ka specializētā autotransporta pakalpojumu var saņemt persona, kura veselības stāvokļa dēļ nav spējīga pārvietoties patstāvīgi, nokļūšanai uz/no veselības aprūpes un sociālās aprūpes un sociālās rehabilitācijas institūcijas vai dzīvesvietas, pamatojoties uz sociālā darbinieka atzinumu.
1.6. [bookmark: _Hlk216014822][bookmark: _Hlk223199847]Jelgavas valstspilsētas pašvaldībā ir nodrošināti šādi  brīvprātīgās iniciatīvas pakalpojumi:
[bookmark: _Hlk223204869]- atbalsta ģimenes (personas) pakalpojums;
- īslaicīgs krīzes istabas pakalpojums;
- rehabilitācijas pakalpojums institūcijā;
- specializētā autotransporta pakalpojums;
- higiēnas pakalpojums;
- vasaras nometnes pakalpojums.
1.7. Atbalsta ģimenes (personas) pakalpojums nodrošina atbalstu ģimenei, kurai vienās dzemdībās piedzimuši trīs vai vairāk bērnu. 
1.8. Īslaicīgs krīzes istabas pakalpojums nodrošina mājokli līdz 6 mēnešiem ģimenei (personai), kurai mājoklis iznīcināts vai bojāts un ir dzīvošanai nederīgs, kā arī gadījumos, kad pilngadību sasniegušajam bārenim un bez vecāku gādības palikušajam bērnam, ir nepieciešams pagaidu mājoklis līdz pašvaldības dzīvojamās telpas izīrēšanai.
1.9. Rehabilitācijas pakalpojums institūcijā nodrošina pilngadīgai pensijas vecuma personai un personai ar invaliditāti, kurai ir noteikta atbilstība trūcīgas vai maznodrošinātas mājsaimniecības statusam, sociālo funkcionēšanas spēju uzturēšanu un uzlabošanu rehabilitācijas kursa veidā līdz 12 dienām. 
1.10. [bookmark: _Hlk229657865][bookmark: _Hlk230205589]Specializētā autotransporta pakalpojums nodrošina transporta pieejamību personai ar kustību traucējumiem un/vai kurai ir būtiski apgrūtināta vai neiespējama pārvietošanās ar sabiedrisko transportu, nokļūšanai prioritārā secībā uz/no veselības aprūpes, tehnisko palīglīdzekļu un sociālā pakalpojuma saņemšanas vai nevalstiskās organizācijas izglītojošo, sporta un integrējošo pasākumu norises vietas Latvijas Republikas teritorijā.
1.11. Higiēnas pakalpojums ietver dušas, veļas mazgāšanas un veļas žāvēšanas pakalpojumus. 
1.12. Vasaras nometnes pakalpojuma nodrošina saturīga brīvā laika pavadīšanu līdz 10 dienām pašvaldības organizētajās nometnēs trūcīgo, maznodrošināto, audžuģimeņu, aizbildnībā esošiem bērniem no 7 gadu vecuma līdz 12 gadu vecumam vienu reizi kalendārajā gadā.
1.13. Personas pienākums ir samaksāt par brīvprātīgās iniciatīvas pakalpojumu normatīvajos aktos noteiktajā kārtībā.  Brīvprātīgās iniciatīvas pakalpojumu maksa ir noteikta Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) maksas pakalpojumu cenrādī.
1.14. JSLP budžetā 2026. gadam brīvprātīgās  iniciatīvas  pakalpojumu nodrošināšanai ir paredzēti līdzekļi par kopējo summu 105984,00  euro.
1.15. Saistošie noteikumi stājas spēkā  1. oktobrī.

	2. Fiskālā ietekme uz pašvaldības budžetu 
	Saistošo noteikumu īstenošanas fiskālās ietekmes prognoze uz pašvaldības budžetu:
2.1.1. nav ietekmes uz ieņēmumu daļu;
2.1.2. nav ietekmes uz izdevumu daļu.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – noteikumos noteiktie brīvprātīgās iniciatīvas pakalpojumi sniedz ievērojamu atbalstu dažādām mērķa grupām, nepazeminot Jelgavas valstspilsētas pašvaldības iedzīvotāju dzīves kvalitāti un uzlabojot personu sociālo funkcionēšanu. 
3.2. Nav ietekmes uz veselību.
3.3. Nav ietekmes uz uzņēmējdarbību.
3.4. Nav ietekmes uz konkurenci.

	4. Ietekme uz administratīvajām procedūrām un to izmaksām 
	Neietekmē. 


	5. Ietekme uz pašvaldības funkcijām un cilvēkresursiem 
	Neietekmē pašvaldības funkcijas un cilvēkresursus. 

	6. Informācija par izpildes nodrošināšanu 
	Saistošo noteikumu izpildei nav paredzēts izveidot jaunu institūciju. 

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi ir samērīgi.

	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts un tam pievienotais paskaidrojuma raksts 05.08.2026. tika  publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz  18.08.2026.



Jelgavas valstspilsētas pašvaldības domes priekšsēdētājs                                   M.Daģis  

